EkBass/fiwiki-20250220-pages-articles huggingface dataset:
Chantal Réga

Chantal Réga (s. 7. elokuuta 1955 Nîmes, Gard, Ranska) on entinen ranskalainen pika- ja aitajuoksija. Chantal Réga sijoittui Montréalin 1976 olympialaisissa 200 metrin juoksussa kahdeksanneksi ajalla 23,09 s. Hän oli mukana myös 4 × 100 metrin viestijuoksussa, jossa Ranskan joukkue karsiutui alkuerissä. Prahan EM-kilpailuissa 1978 hän sijoittui 100 metrillä seitsemänneksi ajalla 11,49 s ja 200 metrillä viidenneksi ajalla 22,77 s. Viestijuoksussa Ranskan joukkue keskeytti. Moskovan 1980 olympialaisissa hän sijoittui 100 metrillä seitsemänneksi ajalla 11,32 s ja viestissä viidenneksi Ranskan ennätyksellä 42,84 s sekä karsiutui 200 metrin välierissä. Vuonna 1982 Régan päälaji oli 400 metrin aitajuoksu. Hän juoksi toukokuussa ajan 56,75 s parantaen Ranskan ennätystä lähes sekunnilla, menetti ennätyksen heinäkuussa Sylvie Revaux'lle mutta paransi tämän ennätystä elokuussa 1,2 sekunnilla ajallaan 55,28 s. Ateenan EM-kilpailuissa hän paransi ennätykseksi 54,93 s, jonka ranskalaisnaisista alitti Marie-José Perec vasta kesäkuussa 1995. EM- kilpailujen loppukilpailussa Réga juoksi ajan 54,94 s ja saavutti uransa ainoan arvokisamitalin, pronssia. Sisäratojen EM-kilpailuissa Réga sijoittui 60 metrin juoksussa neljänneksi vuonna 1977 (aika 7,35 s) ja kuudenneksi vuonna 1978 (7,38 s). Vuosina 1974–1976 hän osallistui EM-hallikilpailuissa 60 metrin aitajuoksuun mutta ei selviytynyt kertaakaan loppukilpailuun. Réga paransi Ranskan ennätystä 400 metrin aitajuoksun ja viestien lisäksi myös 100 metrillä parhaana aikanaan 11,15 s vuonna 1976 sekä 200 metrillä päätyen aikaan 22,72 s vuonna 1981. Ranskan mestaruuden hän voitti ulkoradoilla 100 metrillä vuosina 1976 ja 1978–1980, 200 metrillä vuosina 1975–1976 ja 1978–1980, 100 metrin aitajuoksussa vuosina 1974–1975 sekä 400 metrin aitajuoksussa vuonna 1982. Sisäradoilla hän voitti Ranskan mestaruuden 60 metrillä vuonna 1977, 200 metrillä vuonna 1982 sekä 60 metrin aitajuoksussa vuonna 1975. ==Lähteet== * * * Luokka:Ranskalaiset pikajuoksijat Luokka:Ranskalaiset 400 metrin aitajuoksijat Luokka:Vuonna 1955 syntyneet Luokka:Elävät henkilöt
Dimetyyliasetamidi

Dimetyyliasetamidi (C4H9NO) on amideihin kuuluva orgaaninen yhdiste. Ainetta käytetään muun muassa liuottimena orgaanisen kemian reaktioissa ja teollisuudessa. == Valmistus == Dimetyyliasetamidia tuotetaan etikkahapon ja dimetyyliamiinin reaktiolla suljetuissa olosuhteissa. Aineen suurimmat tuottajamaat ovat Yhdysvallat, Saksa, Espanja ja Italia. Vuonna 2000 dimetyyliasetamidia arvellaan tuotetun 50 000-60 000 tonnia. == Käyttö == Dimetyyliasetamidi liuottaa polymeerejä, ja ainetta käytetään eniten liuottimena valmistettaessa synteettisiä kuituja ja muoveja. Suurin osa valmistetusta dimetyyliasetamidista menee akryylimuovien ja polyuretaanien valmistukseen. Ainetta käytetään liuottimena myös valokuvaustuotteiden, kosmetiikkatuotteiden ja lääkeaineiden valmistuksessa. == Turvallisuus == Dimetyyliasetamidihöyryn hengittäminen aiheuttaa päänsärkyä ja huonovointisuutta, johon liittyy oksentamista. Aineen nielemisen aiheuttamia oireita ovat kovat vatsakivut sekä ripuli. Dimetyyliasetamidialtistuksen kestäessä pitkään voi seurauksena olla vaurioita maksassa ja keskushermostossa.. Aine erittyy ihmisen elimistöstä virtsaan, josta sen voi todeta. Ihmisen elimistö poistaa aineen noin 30 tunnin kuluttua aineelle altistumisesta. Sen pääaineenvaihduntatuotteet ovat monometyyliasetamidi ja N-hydroksimetyyliasetamidi. Aine on herkästi syttyvää, ja sen palaessa syntyy muun muassa typen oksideja. Dimetyyliasetamidi voi olla haitallista ympäristölle joutuessaan maaperään tai vesistöön. == Lähteet == == Aiheesta muualla == *Dimetyyliasetamidin käyttöturvallisuustiedote, Sigma Aldrich, viitattu 18.1.2015. Luokka:Asetamidit
Adam Aleksander Sanguszko

Adam Aleksander Sanguszko (1590 - 1653) oli aatelismies Puola-Liettuassa. Hän oli Kiovan linnanherra vuodesta 1618, Podolen voivodi vuodesta 1621 vuoteen 1630, Volhynian voivodi vuodesta 1630 ja Włodzimierzin starosta vuoteen 1625 asti. Hänen vanhempansa olivat Hrihory Sanguszko and Zofia Hołowczyńska. Hän avioitui Katarzyna Uchańskan (kuoli 1650) kanssa ennen vuotta 1616. Heillä ei ollut lapsia ja Sanguszko-Koszyrskin sukuhaara sammui Adamin kuoltua. Luokka:Puolalaiset aateliset Luokka:Vuonna 1590 syntyneet Luokka:Vuonna 1653 kuolleet
Kunnianhimo

Kunnianhimo on vahva halu tehdä tai saavuttaa jotain,Ambition in Oxford Dictionaries tyypillisesti jotain, mikä vaatii päättäväisyyttä ja kovaa työtä.Ambitious in Oxford Dictionaries Kunnianhimon voi käsittää myös haluna ja päättäväisyytenä saavuttaa menestystä. == Katso myös == *Kunnia *Sosiaalinen status == Lähteet == == Aiheesta muualla == Luokka:Luonteenpiirteet
Sergi

Sergi Barjuan i Esclusa (s. 28. joulukuuta 1971 Les Franqueses del Vallès, Barcelona, Espanja) on espanjalainen entinen jalkapalloilija ja nykyinen valmentaja. Lokakuussa 2021 hänestä tuli FC Barcelonan väliaikainen päävalmentaja. Sergi oli pelipaikaltaan puolustaja. Hän pelasi yleensä vasempana laitapuolustajana. == Pelaajaura == Sergi edusti pääosan urastaan eli vuodet 1993–2002 Barcelonaa. Lisäksi hän edusti Atlético Madridia vuosina 2002–2005. Sergi saavutti Barcelonan riveissä muun muassa kolme Espanjan- mestaruutta ja Cup-voittajien cupin voiton. Espanjan maajoukkueessa Sergi pelasi vuosina 1994–2002 56 ottelua ja teki niissä yhden maalin. Hän edusti Espanjaa MM-kilpailuissa vuosina 1994 ja 1998 sekä EM-kilpailuissa vuosina 1996 ja 2000. Sergi pelasi lisäksi joitakin otteluita myös epävirallisessa Katalonian maajoukkueessa. ==Saavutukset== *Espanjan-mestaruus 1994, 1998, 1999 *Espanjan cup 1997, 1998 *Espanjan supercup 1994, 1996 *Cup-voittajien cup 1997 *UEFA Super Cup 1997 Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1971 syntyneet Luokka:Elävät henkilöt
Abelardo

Abelardo Fernández Antuña (s. 19. maaliskuuta 1970 Gijón, Asturia, Espanja) on espanjalainen jalkapallovalmentaja ja entinen pelaaja. Hän on toiminut viimeksi RCD Espanyolin päävalmentajana. ==Ura== Abelardo oli pelipaikaltaan puolustaja. Hän pelasi yleensä keskuspuolustajana. Abelardo edusti pääosan urastaan eli vuodet 1994–2002 Barcelonaa. Lisäksi hän edusti Sporting Gijónia vuosina 1989–1994 ja Alavésia vuosina 2002–2003. Abelardo saavutti Barcelonan riveissä muun muassa kaksi Espanjan-mestaruutta ja Cup-voittajien cupin voiton. Espanjan maajoukkueessa Abelardo pelasi vuosina 1991–2001 54 ottelua ja teki niissä kolme maalia. Hän edusti Espanjaa MM-kilpailuissa vuosina 1994 ja 1998 sekä EM-kilpailuissa vuosina 1996 ja 2000. Abelardo saavutti Espanjan riveissä lisäksi kultaa 1992 olympiaturnauksessa. Joulukuussa 2017 Abelardosta tuli Primera Divisiónin jumboksi vajonneen Deportivo Alavésin päävalmentaja.Abelardo: "Estoy muy identificado con el Alavés; en un gran club con una afición espectacular y entre todos saldremos de esta situación" Abelardo pelasti Alavésin putoamiselta ja nosti seuran kauden 2017/18 päätteeksi liigassa sijalle 14. Kaudella 2018/19 sijoitus parani kolme pykälää ja Alavés oli 11:s. Heikon kevätkauden vuoksi joukkue menetti kuitenkin mahdollisuutensa taistella paikasta europeleihin ja Abelardo jätti seuran kauden jälkeen.Abelardo Fernandez resigns as Alaves head coach Joulukuussa 2019 Abelardosta tuli jälleen Primera Divisiónin jumbojoukkueen, tällä kertaa RCD Espanyolin päävalmentaja.Abelardo, nou entrenador del RCD Espanyol de Barcelona ==Saavutukset== *Espanjan-mestaruus 1998, 1999 *Espanjan cup 1997, 1998 *Espanjan supercup 1994, 1996 *Cup-voittajien cup 1997 *UEFA Super Cup 1997 ==Lähteet== Luokka:Espanjalaiset jalkapalloilijat Luokka:Espanjalaiset olympiavoittajat Luokka:Vuonna 1970 syntyneet Luokka:Elävät henkilöt
Matala Maan kiertorata

Matala Maan kiertorata (LEO, ) on satelliitin kiertorata, jossa kiertolainen on säteilyvyöhykkeiden alapuolella, tyypillisesti 150–900 kilometrin korkeudella. Tällaiset radat olivat avaruusajan alussa yleisiä. Korkeammat kiertoradat vaativat monivaiheisempia ja raskaampia kantoraketteja kuin 1950-luvulla oli käytössä. Nykyään matalat kiertoradat ovat lähinnä kaukokartoitussatelliittien, etenkin tiedustelusatelliittien ja avaruusasemien sijoituspaikkoja. Alle 200 kilometrin lentokorkeudella satelliitin rata supistuu yläilmakehän ilmanvastuksen takia ja satelliitti putoaa muutamassa kuukaudessa ilmakehään ja palaa siellä. Vakoilusatelliitit pystyvät rakettimoottoreillaan ylläpitämään näinkin matalan kiertoradan. Kaukokartoituksen tapauksessa rata on polaarinen, tyypillisesti aurinkosynkroninen kiertorata. Ekvatoriaaliset matalat radat ovat vasta suunnitteilla. Muun muassa Malesia tutkii niiden käyttömahdollisuuksia. == Katso myös == *Luettelo kiertoradoista Luokka:Avaruustoiminta Luokka:Kiertoradat Luokka:Seulonnan keskeiset artikkelit
Luonnonmukainen peruskuivatus

pienoiskuva|Juottimenojan kunnostuskaivu Luonnonmukainen peruskuivatus on termi, jolla tarkoitetaan maatalousalueiden uomiin sovellettavia toimenpiteitä, joiden avulla ylläpidetään peltojen kuivaustilaa ja pyritään samalla parantamaan maatalousuomien monimuotoisuutta. == Yleistä == Luonnonmukaiset vesirakentamismenetelmät ovat kevyempiä ja ympäristöystävällisempiä kuin tehomaatalouden käytäntöjen mukainen perkaus. Luonnonmukaisten peruskuivatusmenetelmien tavoitteena on muun muassa varjella maatalousuoman eliöiden elinmahdollisuuksia, parantaa peltojen kuivaustilaa ja elävöittää purovesistöjen maisemaa. Menetelmillä pyritään edistämään maatalousuoman luontaista kehitystä ja tätä kautta vähentämään kunnossapitokustannuksia ja -tarvetta. Luonnonmukaisella peruskuivauksella parannetaan veden laatua ja maatalousuomien vedenjohtokykyä. Kiintoainetta pysäyttävien rakenteiden ja eroosiosuojausten avulla voidaan ehkäistä ongelmien syntymistä. Luonnonmukaisia peruskuivausmenetelmiä käytetään kunnostustoimenpiteissä, sekä laajamittaisissa peruskorjauksissa että pienemmissä perkauksissa. Alueen muuttaminen suojavyöhykkeeksi tai kosteikoksi on hyvä vaihtoehto kuivattamiselle, kun peltoalue on hankalasti viljeltävä ja herkästi tulviva. Jos alue muutetaan esimerkiksi kosteikoksi tai suojavyöhykkeeksi, toimenpiteeseen saa maatalouden ympäristötukea. == Hyötyjä == Luonnonmukainen perkaus on hyödyllinen toimenpide monista eri syistä. Luonnonmukaisen perkauksen avulla ylläpidetään kuivaustilaa, parannetaan purojen veden laatua, vähennetään uomien kunnossapitotarvetta ja parannetaan uoman eliöstön elinolosuhteita. Lisäksi perkausalueen virkistyskäyttömahdollisuudet ja maisemakuva monipuolistuvat. pienoiskuva|Tulvatasanne == Menetelmät == * Tulvatasanne ja alivesiuoma * Luiskien loiventaminen ja toispuoleinen kaivu * Vesikasvillisuuden niitto ja penkkojen raivaus * Rantapuuston ja luiskien kasvillisuuden säilyttäminen * Luonnonmukaiset eroosiosuojaukset * Pohjapadot ja -kynnykset * Laskeutusaltaat, lietekuopat ja -taskut * Monivaikutteiset kosteikot ja tulva- alueiden palauttaminen * Suojakaistat ja -vyöhykkeet Ympäristö.fi ==Katso myös== * Peruskuivatus * Purojen kunnostus ==Lähteet== == Aiheesta muualla == * Purojen hoito maatalousalueilla Luonnonmukainen peruskuivatus- opas. Suomen ympäristökeskus 2008 * Suomen ympäristökeskus, Purokunnostus * Suomen ympäristökeskus, Vesistöjen kunnostus Luokka:Pellonparannustyöt Luokka:Vesistöjen kunnostus ja hoito
Wallis ja Futunan lippu

Wallis ja Futunan lippu on Ranskan merentakaisen alueen, Wallis ja Futunasaarten epävirallinen lippu. Lipusta on useita eri versioita. Saarten virallinen lippu on Ranskan lippu. Lipussa on punaisessa kentässä valkoinen neliö, joka on jaettu punaisella vinoristillä neljään yhtä suureen osaan. Osat symboloivat Wallis ja Futunasaarten kolmea alkuperäistä kuningasta sekä Ranskan hallintoa. Lipun tangonpuoleisessa yläkulmassa on Ranskan lippu, jota ympäröi valkoinen ohut reunus. ==Lähteet== ==Aiheesta muualla== * Flags of the World: Wallis and Futuna (France) Luokka:Ranskan liput Luokka:Wallis ja Futuna
Vrakuňa

Vrakuňa (, ) on Slovakian pääkaupungin Bratislavan osa-alue, jossa eli vuonna 2005 noin 19 000 asukasta. Se sijaitsee kaupungin itäosassa ja kuuluu Bratislava II -piiriin. Tonavan sivujoki jakaa Vrakuňan kahtia. Se kasvoi pienestä maalaiskylästä Tšekkoslovakian aikana suureksi betonilähiöksi, jonka monet rakennukset ovat nykyisin huonokuntoisia ja asukkaat vähävaraisia.Display Campaign == Lähteet == == Aiheesta muualla == *Virallinen kotisivu Luokka:Bratislavan osa-alueet
Podunajské Biskupice

Podunajské Biskupiceuňa (, ) on Slovakian pääkaupungin Bratislavan osa-alue, jossa eli vuonna 2005 noin 20 000 asukasta. Se sijaitsee kaupungin itäosassa ja kuuluu Bratislava II -piiriin. Alueella on jäänteitä asutuksesta jo roomalaisten ajoilta asti. Vanhimmat kirjalliset lähteet ovat 1200-luvulta.Bratislava Slovakia Alue liitettiin Bratislavaan vuonna 1972. == Lähteet == == Aiheesta muualla == *Virallinen kotisivu (slovakiaksi) *Biskupicen historiaa (slovakiaksi, englanniksi ja saksaksi) Luokka:Bratislavan osa-alueet
Vuoripyy

Vuoripyy (Alectoris chukar) on aitokanojen heimoon ja punapyiden sukuun kuuluva lintu. Vuoripyy elää luonnonvaraisena Aasiassa ja Kaakkois-Euroopassa. Lisäksi sitä on istutettu Pohjois-Amerikkaan. == Alalajit == * Alectoris chukar chukar * Alectoris chukar cypriotes * Alectoris chukar dzungarica * Alectoris chukar falki * Alectoris chukar kleini * Alectoris chukar koroviakovi * Alectoris chukar kurdestanica * Alectoris chukar pallescens * Alectoris chukar pallida * Alectoris chukar potanini * Alectoris chukar pubescens * Alectoris chukar sinaica * Alectoris chukar subpallida * Alectoris chukar werae == Lähteet == == Aiheesta muualla == *ITIS: Alectoris chukar Luokka:Aitokanat
Yrjö Kemppainen

Yrjö Adolf Kemppainen (12. helmikuuta 1881 Kittilä – 11. toukokuuta 1929 Helsinki) oli suomalainen toimitusjohtaja, toimittaja ja kirjailija. Hän käytti nimimerkkejä Ounas Kittilä, Yrjö A. K. ja Kanerva. ==Henkilöhistoria== Kemppaisen vanhemmat olivat metsätarkastaja Adolf Kemppainen ja Agatha Charlotta Ingman. Hän kävi koulua Kuopiossa ja suoritti 1904 Suomen Liikemiesten Kauppaopiston kurssin. Kemppainen oli muutaman vuoden Kustannusosakeyhtiö Otavan konttoristina ja sen jälkeen Viipurin Uuden Kirjapaino- ja Sanomalehti Oy:n isännöitsijänä 1908–1911, helsinkiläisen Lång & Leppäaho Oy:n toimitusjohtajana 1911–1917, oululaisen Pohjolan Kustannus Oy:n toimitusjohtajana 1917–1920 ja Kauppalehti Oy:n toimitusjohtajana vuodesta 1920 alkaen. Hän oli myös Kauppalehden ja Protestilistan toimittajana vuodesta 1922 alkaen. Kesäkuussa 1917 Kemppainen oli aloitteentekijänä perustettaessa Oulun Riippumattomuusklubia, joka oli huomattavimpia itsenäisyysaktivistien yhdistyksiä Helsingissä toimineiden Suomen Itsenäisyysyhdistyksen ja Uuden Päivän klubin ohella. Klubi kannatti Suomen itsenäistymistä Venäjän vallan alta ja se perustajat kuuluivat Oulun Suomalaiseen klubiin. Elokuussa 1917 klubi lähetti kolme edustajaa johtaja Yrjö Kemppaisen, maisteri Leino Pentzinin ja tuomari Aale Illikaisen (1882-1935) Helsingissä Vanhalla ylioppilastalolla 19. elokuuta pidettyyn itsenäisyyden kannattajien kokoukseen. Klubilla oli syksyn 1917 eduskuntavaaleissa oma riippumattomien listansa, jossa ensimmäisenä ehdokkaana oli kirjailija Kyösti Wilkuna. Lista sai kuitenkin vain vähän kannatusta vaaleissa. Riippumattomuusklubi piti 19. syyskuuta 1917 Oulun palokunnantalon yläsalissa keskustelukokouksen, johon tuli toistasataa osanottajaa aina pohjoisesta Torniosta etelään Lapualle saakka. Kokouksessa päätettiin suojeluskunta- ja propagandajärjestöjen perustamisesta. Klubi järjesti vielä 6. tammikuuta 1918 Oulun Seurahuoneella kansalaisjuhlan, kun oli tullut tieto että Venäjä oli tunnustanut Suomen itsenäisyyden. 18. tammikuuta 198 klubi piti vielä kokouksen, jossa Kemppainen esitelmöi Itä-Karjalan kysymyksestä kannattaen rajan vetämistä Äänisjärveltä Vienanlahteen. "Oulun Riippumattomuusklubi" perustettiin kesäk. 1917 "irti Venäjästä"-ajatuksen merkeissä, Hakkapeliitta, 01.12.1936, nro 48, s. 22, Kansalliskirjaston digitaaliset aineistot Yrjö Kemppaisen veljiä olivat lääninreviisori ja runoilija Eino Kemppainen, päätoimittaja Aarno Kemppainen sekä majuri Efraim Kemppainen. == Teoksia == * Ei sovintoa ennen uhria, näytelmä 2:ssa näytöksessä. Boman ja Karlsson, Hämeenlinna 1902 (nimimerkillä Yrjö A.K.; 3. korjattu painos Karisto 1913, 4. painos 1920, 5. painos 1932) * Suur-Suomen puolesta koillisilla rajamailla. Oulu 1919 (nimimerkillä Ounas Kittilä) * Pikapiirtoja murrosvuosilta : muistelmia. Pohjolan kustannus, Oulu 1920 == Lähteet == * Suomen kirjailijat tietokanta * Pohjoissavolaisen kaunokirjallisuuden bibliografia – Yrjö Kemppainen ===Viitteet=== Luokka:Suomalaiset yritysjohtajat Luokka:Suomalaiset toimittajat Luokka:Vuonna 1881 syntyneet Luokka:Vuonna 1929 kuolleet
Kilu-Kallen ja Mouku-Franssin kosioretki

Kilu-Kallen ja Mouku-Franssin kosioretki on vuonna 1920 kuvattu suomalainen Hjalmar V. Pohjanheimon ohjaama ja tuottama mykkäelokuva. Elokuvan on käsikirjoittanut Väinö Lehmus, joka esitti elokuvassa Kilu-Kallea. Käsikirjoitus perustuu Emil Norlanderin revyyhyn Den förgyllda lergöken. Elokuvassa köyhät kulkurit kokeilevat onneaan rikkaan talontyttären Saiman kanssa tekeytymällä aatelisiksi. Kihlajaismatka saa nolon lopun, kun heidät pidätetään kultasepänliikkeen edessä poliisin vanhoina tuttuina. Elokuva on tuhoutunut. == Näyttelijät == == Lähteet == == Aiheesta muualla == * Suomalaisia filmifarsseja (Kilu-Kallen ja Mouku-Fransin kosioretki-elokuvan kuvausta Kyyhkylän kartanossa Mikkelin lähellä), Suomen Kuvalehti, 18.09.1920, nro 37, s. 4, Kansalliskirjaston digitaaliset aineistot Luokka:Suomalaiset mustavalkoelokuvat Luokka:Vuoden 1920 suomalaiset elokuvat Luokka:Suomalaiset mykkäelokuvat Luokka:Hjalmar V. Pohjanheimon ohjaamat elokuvat
Reaches Out for You

__NOTOC__ Reaches Out for You on suomalaisen jazz- ja soulmuusikko ja -säveltäjä Tuomo Prättälän toinen sooloalbumi. Se julkaistiin 4. helmikuuta 2009 Texicalli Recordsin alla toimivan Jupiter Recordsin kautta. Albumi on kokonaan Prättälän kirjoittama. Albumin musiikki on muun muassa Soundin ja Helsingin Sanomien mukaan saanut vaikutteita Stevie Wonderilta ja Curtis Mayfieldiltä sekä edellisestä albumista poiketen myös Terence Trent D'Arbyltä tai Princeltä. Suomen virallisella albumilistalla levy sijoittui viikolla 7/2009 sijalle 2. __notoc__ == Kappaleet == # # # # # # # # # # # Lähde: == Arvostelut == * Dome.fi: Dome.fi: Levyarvio * Helsingin Sanomat: * Rumba: erittäin positiivinenRumba: Levyarvio * Soundi: == Lähteet == == Aiheesta muualla == * Albumi fono.fi:ssä Luokka:Vuoden 2009 albumit Luokka:Tuomon albumit
Venusta etsimässä eli erään nuoren miehen ihmeelliset seikkailut

Venusta etsimässä eli erään nuoren miehen ihmeelliset seikkailut on vuonna 1919 kuvattu suomalainen Konrad Tallrothin ohjaama mykkäelokuva. Elokuvan on käsikirjoittanut Aleko Lilius, joka esitti elokuvassa nälkätaiteilija Sutia. Elokuvan ensi-ilta oli 8. joulukuuta 1919 Kino-palatsissa. Uusi Suomi -lehden arvostelu elokuvasta ei ollut kovin mairitteleva ja elokuva todetaan "vain kokeiluksi tällä alalla" . Elokuvan kuva-aineisto on tuhoutunut. == Näyttelijät == * Topo Leistelä – Poliisi * Aleko Lilius – Maalari, nälkätaiteilija Suti * Waldemar Wohlström * Kirsti Suonio * Paavo Jännes – Poliisi * Jalo Lesche – Poliisi * Helmi Lindelöf – Rouva Lolan * Mimmi Lähteenoja – Ruokarouva * Edvin Ingberg – Pankkiiri * Jeanne Forsman * Jalo Precht * Kersti Selin == Muut tekijät == * Frans Ekebom – kuvaus == Lähteet == Luokka:Suomalaiset mustavalkoelokuvat Luokka:Vuoden 1919 suomalaiset elokuvat Luokka:Suomalaiset mykkäelokuvat Luokka:Konrad Tallrothin ohjaamat elokuvat
Kihlaus (vuoden 1920 elokuva)

Kihlaus on vuonna 1919 kuvattu suomalainen Oski Talvion käsikirjoittama ja ohjaama mykkäelokuva. Käsikirjoitus perustuu Aleksis Kiven näytelmään Kihlaus. Elokuvaa kuvattiin kesällä 1920 Viipurin Neitsytniemessä, Viipurin maalaiskunnan Lihaniemessä sekä sisällä studiossa Viipurin Papulassa. Elokuvan näyttelijät olivat Viipurista. Elokuvan ensi-ilta oli kutsuvierasnäytäntönä 6. marraskuuta 1920 Scala-teatterissa Viipurissa. Kihlaus-filmin ensi-illan synnyttämä innostus sai aikaan sen että helmikuussa 1921 perustettiin Kalevala-Filmi Oy-niminen elokuvatuotantoyhtiö. Yhtiössä oli mukana useita viipurilaisia merkkihenkilöitä ja sen oli tarkoitus aloittaa omien elokuvien tuottaminen sekä myös perustaa elokuvateattereita. Toiminta lähti kuitenkin kangerrellen eteenpäin mutta huhtikuussa 1922 Kalevala-Filmi aloitti yhteistyön Erkki Karun Suomi-Filmin kanssa lainaamalla tälle 150 000 markkaa ja kaksi vuotta myöhemmin lainattiin vielä 50 000 markkaa Suomi-Filmille. Kaleva-Filmi-yhtiö purettiin marraskuussa 1925 sen jälkeen kun Suomi-Filmi oli maksanut 200 000 markan lainansa takaisin. Yhtiö ei koskaan aloittanut omien elokuvien tuottamista vaikka se harkitsikin muun muassa Aleksis Kiven Seitsemän veljestä-romaanin filmatisointia. Niko Jutila : Liki 100 vuotta Kihlauksesta – näin tehtiin ensimmäinen Aleksis Kivi -filmatisointi, Elokuvauutiset.fi 6.4.2018 == Muut tekijät == * J. V. Peltonen - kuvaus == Lähteet == * Aleksis Kivi – kansalliskirjailija: Kihlaus-elokuvan tiedot Luokka:Vuoden 1920 suomalaiset elokuvat Luokka:Suomalaiset mustavalkoelokuvat Luokka:Suomalaiset mykkäelokuvat Luokka:Suomalaiset näytelmiin perustuvat elokuvat
Glas

Glas on ranskalaisen filosofin Jacques Derridan vuonna 1974 julkaistu kirja. Se on Derridan laajin Georg Wilhelm Friedrich Hegeliä ja hänen filosofiaansa käsittelevä teos. Glas on jaettu kahteen palstaan, joista oikeanpuoleinen keskittyy Jean Genet’n ja vasen Hegelin tarkasteluun. Palstat eivät jatku tasaisesti vaan katkeilevat, sijoittuvat toistensa sisään ja sisällöllisesti kommentoivat toisiaan. Kirjassa esiintyy myös paljon eri fonteilla kirjoitettuja lainauksia, jotka eivät sijoitu kumpaankaan palstaan. Pääteksti ei käsittele lainauksia millään suoralla tavalla, kuten tavallisissa kommentaareissa. Tästä syystä lukija ei tiedä missä järjestyksessä tekstin eri osat tulisi lukea. Vaikka teoksen pääpaino on Hegelin ja Genet'n tarkastelussa, siinä käsitellään myös lukuisia muita aiheita, kuten Ferdinand de Saussuren semiologiaa. == Lähteet == * Jacques Derrida, Glas, (Paris: Galilée, 1974) * Jacques Derrida, Glas, engl. John P. Leavey, Jr. & Richard Rand (Lincoln & London: University of Nebraska Press, 1986) == Aiheesta muualla == * Otteita ranskankielisestä alkuperäistekstistä Luokka:Kirjat filosofiasta Luokka:Vuoden 1974 kirjat
Mart Saarma

Mart Saarma (s. 29. kesäkuuta 1949 Tartto, Viro) on virolainen molekyylibiologi, joka on työskennellyt Helsingin yliopiston professorina tai akatemiaprofessorina Suomessa vuodesta 1990 lähtien. Mart Saarma valmistui maisteriksi 1972 ja tohtoriksi 1975 Tarton yliopistosta, jossa hän toimi molekyyligenetiikan laitoksen johtajana 1980–1990. Hänen väitöstyönsä ohjasi Richard Villems. Vuodesta 1990 vuoteen 2008 hän toimi Helsingin yliopiston biotekniikan instituutin johtajana ja vuodesta 2009 jatkaa työskentelyä instituutissa professorina. Samalla hän on toiminut 1997–2007 Tallinnan teknillisessä yliopistossa osa-aikaisena professorina. Saarma johtaa molekulaarisen ja integratiivisen neurotieteen huippuyksikköä, joka on yksi Suomen Akatemian vuosiksi 2008–2013 nimeämistä 18:sta tutkimuksen huippuyksiköstä. Kesäkuussa 2008 Suomen Akatemia nimitti Saarman akatemiaprofessorin virkaan vuosiksi 2009–2013. Tämän jälkeen hänet kutsuttiin Helsingin yliopiston biotekniikan professorin tehtävään (1/2014-). Helmikuussa 2009 Saarmalle myönnettiin tanskalaisen Lundbeck-säätiön kahden miljoonan Tanskan kruunun (noin 268 000 euron) suuruinen tiedepalkinto hänen tutkimustyöstään, joka palkinnon perustelujen mukaan on merkittävästi lisännyt tietämystä hermokasvutekijöiden ja niiden reseptorien säätelystä ja merkityksestä solujen kehityksessä. Saarman tutkimusryhmän työ kohdistuu muun muassa ryhmän vuonna 2007 löytämään CDNF-kasvutekijään, josta ollaan kehittämässä lääkettä Parkinsonin tautiin. Tähän tarkoitukseen ryhmä on saanut rahoitusta muun muassa yhdysvaltalaiselta Michael J. Foxin säätiöltä vuosina 2010–2011 yhteensä yli 700 000 dollaria. Euroopan tutkimusneuvosto nimitti Mart Saarman tammikuussa 2011 yhdeksi tieteellisen neuvostonsa 22 jäsenestä kaudeksi 2011–2013. Helmikuussa 2015 tieteellinen neuvosto nimitti Saarman yhdeksi kolmesta varapuheenjohtajastaan. Professori Saarma on ollut Suomalaisen Tiedeakatemian ulkomainen jäsen vuodesta 2000 ja Academia Europæan jäsen vuodesta 2015. == Lähteet == ==Aiheesta muualla== *Mart Saarma Tuhat- tutkimustietokannassa (tuhat.helsinki.fi) *Helsingin yliopiston biotekniikan instituutti *Lundbeck-säätiön pohjoismainen tiedepalkinto Luokka:Akatemiaprofessorit Luokka:Virolaiset biologit Luokka:Geneetikot Luokka:Solubiologit Luokka:Helsingin yliopiston professorit Luokka:Suomen virolaiset Luokka:Suomalaiset professorit Luokka:Vuonna 1949 syntyneet Luokka:Elävät henkilöt Luokka:Molekyylibiologit Luokka:Academia Europæan jäsenet
Sotagulashi Kaiun häiritty kesäloma

Sotagulashi Kaiun häiritty kesäloma on vuonna 1920 valmistunut suomalainen Erkki Karun käsikirjoittama ja ohjaama mykkäelokuva. Elokuva kuvattiin kesällä 1919 Raittiusyhdistys Taiston talon pihalla Tampereella sekä Teiskossa. Gulashi elokuvan nimessä viittasi ensimmäisen maailmansodan aikaisiin keinottelijoihin. Tämän elokuvan rinnalla Karu kuvasi myös toista elokuvaa Ylioppilas Pöllövaaran kihlaus. ]https://www.elonet.fi/fi/elokuva/117234 EloNet : Sotagulashi Kaiun häiritty kesäloma] Elokuvan ensi-ilta oli 27. maaliskuuta 1920 Kino-Palatsissa. == Näyttelijät == * Väinö Lehmus - Sotagulashi Kaiku * Elli Karu * Martti Tuukka * Erkki Karu * lisäksi mukana Tampereen Teatterin näyttelijöitä == Muut tekijät == * Erkki Karu – tuottaja, käsikirjoitus, leikkaus, lavastus * Frans Ekebom – kuvaus, leikkaus * Martti Tuukka – lavastus == Lähteet == Luokka:Suomalaiset mustavalkoelokuvat Luokka:Vuoden 1920 suomalaiset elokuvat Luokka:Suomalaiset mykkäelokuvat Luokka:Erkki Karun ohjaamat elokuvat
Ylioppilas Pöllövaaran kihlaus

Ylioppilas Pöllövaaran kihlaus on vuonna 1920 valmistunut suomalainen Erkki Karun käsikirjoittama ja ohjaama mykkäelokuva. Elokuva on vauhdikas komedia ja sen ensi-ilta oli 16. helmikuuta 1920 Kino-Palatsissa Helsingissä. == Näyttelijät == * Väinö Lehmus - Ylioppilas Pöllövaara * Elli Karu - Pöllövaaran morsian, mielitietty * Erkki Karu - hovimestari * Kaarlo Aarni - vihkivieras * Elsa Aarni - tuomarin vaimo * Martti Tuukka - tuomari == Muut tekijät == * Erkki Karu – tuottaja, käsikirjoitus, leikkaus, lavastus * Frans Ekebom – kuvaus, leikkaus * Martti Tuukka – lavastus == Lähteet == * Sedis blog 20.11.2007: tuntemattomia kohtauksia Suomen elokuvan historiasta I Luokka:Suomalaiset mustavalkoelokuvat Luokka:Vuoden 1920 suomalaiset elokuvat Luokka:Suomalaiset mykkäelokuvat Luokka:Suomalaiset komediaelokuvat Luokka:Erkki Karun ohjaamat elokuvat
Rockaway Beach

Rockaway Beach on yhdysvaltalaisen punk-yhtye Ramonesin vuonna 1977 julkaistun suositun Rocket to Russia -albumin kappale. Se on julkaistu myös singlenä lokakuussa 1977. Se kertoo Queensin lähistöllä New Yorkissa olevan Rockaway Beachin rantaelämästä. Kappale on tunnettu muun muassa sanoistaan ”Rock Rock Rockaway Beach”. Rockaway Beach kappaleen on kirjoittanut Dee Dee Ramone ja tuottanut Graig Leon. Luokka:Vuoden 1977 kappaleet Luokka:Ramonesin kappaleet
Bolshevismin ikeen alla

Bolshevismin ikeen alla on vuonna 1919 valmistunut Venäjän vallankumousta paenneiden venäläisten emigranttien Suomessa tekemä elokuva. Elokuvan ensi- ilta oli 27. lokakuuta 1919 Pallas-teatterissa. Elokuvasta on säilynyt vain yksi kuva . Elokuvaa kuvattiin Kannaksen Uudellakirkolla kesällä 1919, ja elokuvaa tiedetään esitetyn Suomessa ainakin Helsingissä ja Viipurissa . Bolshevismin ikeen alla oli ensimmäinen Suomen itsenäistymisen jälkeen valmistunut suomalainen näytelmäelokuva. == Näyttelijät == * Ljubov Jegorova - Polinka * Raisa Lork - Natasha == Muut tekijät == * Erik Estlander - tuottaja * G. Krol - ohjaaja * Sergei Zivotovski - käsikirjoittaja == Lähteet == Luokka:Suomalaiset mustavalkoelokuvat Luokka:Vuoden 1919 suomalaiset elokuvat Luokka:Suomalaiset mykkäelokuvat Luokka:Suomalaiset draamaelokuvat
Itävallan osavaltiot

Itävalta on liittovaltio, joka jakaantuu yhdeksään osavaltioon (saks. Länder). Niillä on muun muassa omat parlamentit (saks. Landtag) ja kuvernöörit (saks. Landeshauptmann / Landeshauptfrau). ==Osavaltioiden itsehallinto== Itävallassa osavaltioiden itsehallinto on huomattavasti pienempi kuin esimerkiksi Saksassa tai Yhdysvalloissa. Kaikki merkittävä turvallisuuteen, taloudelliseen toimintaan, terveydenhoitoon ja koulutukseen liittyvät asiat on keskitetty liittovaltiolle. Myös oikeuslaitos on kokonaan liittovaltion hallinnon alainen. Osavaltioiden hallintavaltaan kuuluvat paikallispoliisi, pelastuslaitos, kaavoitus, luonnonsuojelu ja metsästys- ja kalastusasiat. Sen lisäksi niillä on tehtäviä liittovaltion lakien ja asetusten toteuttamisessa. Osavaltio Pääkau­punki Väkiluku (2022) Pinta-ala (km²) Väestö­tiheys Burgenland Eisenstadt 297 586 3 965 75 Kärnten Klagenfurt 564 513 9 537 59 Ala-Itävalta Sankt Pölten 1 698 796 19 178 89 Ylä-Itävalta Linz 1 505 140 11 983 126 Salzburg Salzburg 560 710 7 155 78 Steiermark Graz 1 252 922 16 399 76 Tiroli Innsbruck 764 102 12 648 60 Vorarlberg Bregenz 401 674 2 602 154 Wien kaupunkivaltio 1 931 593 415 4 654 ==Lähteet== *
Big Boi

Big Boi (oik. Antwan André Patton, s. 1. helmikuuta 1975 Savannah, Georgia) on yhdysvaltalainen rap-artisti ja musiikkituottaja. Hänet tunnetaan parhaiten OutKast-duon toisena jäsenenä. Big Boi -taiteilijanimen Patton valitsi humoristisesti, sillä hän oli nuoruudessaan kaveriporukkansa lyhyin. Patton syntyi Savannahissa, mutta muutti Atlantaan Renee-tätinsä kanssa. High schoolissa opiskellessaan Patton tapasi tulevan OutKast-kumppaninsa André Benjaminin. OutKast on tämän jälkeen pääasiallisesti pysynyt Pattonin eli "Big Boin" pääprojektina. Duon jäsenet päättivät kuitenkin julkaista omat sooloalbuminsa ennen uuden, yhteisen albumin tekoa, ja Big Boin albumi Sir Lucious Left Foot: The Son of Chico Dusty julkaistiin 5. heinäkuuta 2010. Albumi saavutti Grammy-ehdokkuuden, kun levyn ykkössingle "Shutterbugg" oli ehdolla Paras rap-esitys duolta tai ryhmältä -kategoriassa. Sama kappale pääsi Entourage-televisiosarjan seitsemännen tuotantokauden avauskappaleeksi ja NBA 2K11 -koripallopelin ääniraidalle. Big Boin seuraava soololevy Vicious Lies and Dangerous Rumors julkaistiin vuonna 2012.http://www.complex.com/music/2012/05/big-boi-announces-new-album-title Big Boi toimi yhtenä vastaavista tuottajista Janelle Monáen levyllä The ArchAndroid (Suites II and III), joka oli Grammy-ehdokas Paras nykyaikainen R&B; -albumi -kategoriassa. Monáen ja Big Boin yhteisesitys levyn ykkössingle "Tightrope"lla taasen oli ehdolla Paras urbaani-/vaihtoehtoinen esitys -luokassa. Patton on naimisissa Sherlita Pattonin kanssa, ja heillä on kaksi lasta: tytär Jordan ja poika Cross. Lisäksi Pattonilla on edellisestä parisuhteestaan Bamboo-niminen poika. Patton harrastaa pitbull-koirien kasvatusta. Big Boi esiintyi Suomessa Flow-festivaalilla elokuussa 2010http://www.hs.fi/kulttuuri/artikkeli/Flow- perjantain+kiinnostavimmat+nimet+esiintyiv%C3%A4t+sivulavoilla/1135259325209 ja myöhemmin osana OutKastia. Hän esiintyi myös Pipe-festivaaleilla 2013. == Diskografia == === Sooloalbumit === * * * * === OutKast === * * * * * * * == Filmografia == * ATL (2006), Marcus * Idlewild (2006), Rooster * Who's Your Caddy? (2007), C-Note * Freaknik: The Musical (2010), Preacher == Lähteet == == Aiheesta muualla == * * Big Boin haastattelu Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:OutKast Luokka:Vuonna 1975 syntyneet Luokka:Elävät henkilöt Luokka:Afroamerikkalaiset
Bernoulli

Bernoulli on sveitsiläinen suku, johon on kuulunut useita kuuluisia matemaatikkoja ja tiedemiehiä. Suvun kantaisä Leon Bernoulli muutti 1500-luvulla silloin Espanjan Alankomaihin kuuluneesta Antwerpenista Baseliin. Suvun huomattavampia jäseniä ovat olleet: * Jakob Bernoulli (1654-1705), matemaatikko, erityisesti todennäköisyyslaskennan tutkija * Johann Bernoulli (1667-1748), edellisen veli, matemaatikko, erityisesti differentiaaliyhtälöiden tutkija * Nicolaus I Bernoulli (1687-1759), edellisten veljenpoika, matemaatikko * Nicolaus II Bernoulli (1695-1726), Johann Bernoullin poika, matemaatikko * Daniel Bernoulli (1700-1782), Johann Bernoullin poika, fyysikko, hydrodynamiikan tutkija * Johann II Bernoulli (1710-1790), Johann Bernoullin poika, matemaatikko, fyysikko ja asianajaja * Johann III Bernoulli (1744-1807), Johann Bernoulli II:n poika, matemaatikko ja tähtitieteilijä * Jakob II Bernoulli (1759-1789), Johann Bernoulli II:n poika, matemaatikko ja fyysikko Suvun eri jäsenten mukaan ovat saaneet nimensä * Bernoullin epäyhtälö * Bernoullin jakauma * Bernoullin lause todennäköisyyslaskennassa * Bernoullin lemniskaatta * Bernoullin luvut * Bernoullin yhtälö == Sukutaulu == ==Lähteet== *Sukutaulu MacTutorin matematiikan historian arkistosta. Luokka:Sveitsiläiset suvut Luokka:Sukunimet Luokka:Basel Luokka:Matematiikan historia
Bob Orton

Robert Keith Orton Sr. (21. heinäkuuta 1929 – 16. heinäkuuta 2006)Bob Orton Wrestlingdata-sivustollaViitattu 25.7.2024 oli yhdysvaltalainen showpainija. Hänet tunnettiin myös nimellä Bob Orton, Sr. erotukseksi hänen pojastaan "Cowboy" Bob Orton Jr:sta. Hän oli myös ammattipainija Barry Ortonin isä ja Randy Ortonin isoisä. Hän oli 1,88 m pitkä ja painoi 111 kg. Debyyttinsä hän teki 1951. Orton kuoli 16. heinäkuuta 2006 sydänkohtaukseen 76-vuotiaana.Bob Orton, Sr. passes awayViitattu 25.7.2024 ==Lähteet== Luokka:Yhdysvaltalaiset showpainijat Luokka:Vuonna 1929 syntyneet Luokka:Vuonna 2006 kuolleet
Ijengra

Ijengra ( ja ) on kylä ja maalaiskunta Nerjungrin piirissä Sahan tasavallan eteläosassa. Se sijaitsee piirin eteläosassa 65 kilometriä Nerjungrista etelään. Vuonna 1989 kylässä oli noin 1 500 asukasta. Vuonna 2001 asukasluku puolestaan oli 1 294. Ijengra on tasavallan ainoa kylä, jossa on säilynyt elävä evenkien kulttuuri, kielineen ja elinkeinoineen. Iengrassa on kulttuuritalo, terveyskeskus, koulu ja kauppa. == Lähteet == == Aiheesta muualla == Luokka:Nerjungrin piiri
Intohimon tuulet

Intohimon tuulet () on vuonna 1994 ensi-iltansa saanut draamaelokuva, jonka on ohjannut Edward Zwick. Jim Harrisonin samannimiseen kirjaan perustuvan elokuvan pääosaa näyttelee Brad Pitt. ==Juoni== 1900-luvun alun Montanassa asuu Ludlow’n klaani: armeijasta hallituksen intiaanipolitiikan vuoksi eronnut upseeri-isä William (Anthony Hopkins) ja veljekset Alfred (Aidan Quinn), Tristan (Brad Pitt) ja Sam (Henry Thomas). Heidän välisensä sopu rikkoontuu, kun Sam lähtee taistelemaan ensimmäiseen maailmansotaan isänsä vastustuksesta huolimatta. Jännitteitä lisää Samin nuori ja kaunis morsian (Julia Ormond). ==Rooleissa== == Vastaanotto == Intohimon tuulet toi pääkuvaajalleen John Tollille parhaan kuvauksen Oscar-palkinnon, minkä lisäksi elokuva oli ehdolla parhaan äänityksen ja lavastuksen sarjoissa. Elokuva sai neljä Golden Globe -ehdokkuutta: parhaan draamaelokuvan ja parhaan ohjauksen sarjoissa sekä Brad Pittille miespääosasta ja James Hornerille musiikista. Elokuva sai Suomessa 71 157 teatterikatsojaa, mikä oli 18:nneksi eniten vuoden 1995 ensi- iltaelokuvista. Helsingin Sanomien Helena Ylänen piti uutuuselokuvaa kammottavan hengettömänä ja mahtipontisena eikä arvostanut myöskään pääosassa näyttelevää Brad Pittiä, joka hänestä oli noussut massojen suosikiksi kovin vähäisin näyttelijänlahjoin. == Lähteet == Luokka:Vuoden 1994 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset romaaneihin perustuvat elokuvat Luokka:Edward Zwickin ohjaamat elokuvat Luokka:Parhaan kuvauksen Oscar-palkinnon saaneet elokuvat
Nikamavaltimo

Nikamavaltimo () on parillinen valtimo, joka kulkee kaulanikamien poikkihaarakkeissa olevien aukkojen (foramen transversarium) kautta. Nikamavaltimo saa alkunsa solisvaltimosta. Vaikka nikamavaltimo kulkee vain 1.–6. kaulanikaman aukkojen läpi, myös seitsemännen kaulanikaman poikkihaarakkeissa on aukko. Ensimmäisen kaulanikaman ohitettuaan nikamavaltimot kääntyvät mediaalisesti taakse ja kiertävät nikaman ja takaraivonluun välisen nivelen takaa nikamassa olevissa painaumissa kulkien. Foramen magnumin kautta kalloon tullessaan kummastakin nikamavaltimosta lähtee pieni aivokalvovaltimohaara. Muita nikamavaltimoista lähteviä haaroja ovat yksi etumainen selkäydinvaltimo, joka muodostuu molemmista nikamavaltimoista tulevista haaroista, sekä parillinen takimmainen selkäydinvaltimo. Juuri ennen kuin oikea ja vasen nikamavaltimo yhdistyvät kallonpohjan valtimoksi, kummastakin nikamavaltimosta haarautuu vielä takimmainen alempi pikkuaivovaltimo. == Lähteet == * * Luokka:Valtimot
Kaisa Ijäs

Kaisa Ijäs (s. 13. huhtikuuta 1977 Helsinki) on suomalainen runoilija. Ijäs on opiskellut elokuvaa Turun taideakatemiassa sekä venäjän kieltä ja kirjallisuutta ja kotimaista kirjallisuutta Helsingin yliopistossa. Hänen esikoisteoksensa Siskot, veljet (2009) sai Katri Vala -palkinnon ja oli Helsingin Sanomien kirjallisuuspalkintoehdokas. Ijäksen toinen runokokoelma Pakopiste ilmestyi vuonna 2013. Se oli ehdolla vuoden 2014 Runeberg-palkinnon saajaksi. Vuonna 2018 ilmestynyt Ijäksen kolmas runokokoelma Aurinkokello oli ehdolla Ylen Tanssiva karhu -runopalkinnon saajaksi. Ijäksen runoja on julkaistu myös Kulttuurivihkoissa, Nuoressa Voimassa ja Gummeruksen Suuren runokilpailun antologiassa vuonna 2007. == Teokset == * * * ==Lähteet== == Aiheesta muualla == * Kaisa Ijäs esittää Runoraadissa runonsa Autopilotti Ylen Elävä arkisto. Luokka:Suomalaiset runoilijat Luokka:Vuonna 1977 syntyneet Luokka:Elävät henkilöt
Bin Bunluerit

Bin Bunluerit on thaimaalainen näyttelijä ja ohjaaja. Hänet tunnetaan elokuvista Bang Rajan (2000), Aleksanteri (2004) ja In the Name of the Tiger (2005). Hän on myös ohjannut elokuvat Demonic Beauty (2002) ja The Groan (2004). == Aiheesta muualla == * Luokka:Thaimaalaiset näyttelijät Luokka:Thaimaalaiset elokuvaohjaajat
Leena Parkkinen

Leena Parkkinen (s. 5. lokakuuta 1979 Turku)https://www.aamulehti.fi/kulttuuri/naiset-saavat-vihdoin-rakastaa- ruokaa-ja-toisiaan-ja-panna-kirjoihinsa-seksikohtauksia-24347496/ on suomalainen kirjailija. ==Elämä ja ura== Parkkinen on opiskellut Turun taideakatemiassa elokuvakäsikirjoittamista ja mainonnan suunnittelua sekä Kriittisessä korkeakoulussa kirjoittamista. Hän on työskennellyt mainostoimittajana, kustannusyhtiössä ja tarjoilijana. Parkkinen opettaa kirjoittamista Kriittisessä korkeakoulussa. Parkkisen esikoisromaani Sinun jälkeesi, Max ilmestyi maaliskuussa 2009. Kirja voitti Helsingin Sanomien kirjallisuuspalkinnon vuoden 2009 parhaana suomenkielisenä esikoisteoksena. Teos sai myös Akateemisen kirjakaupan palkinnon myydyimmästä esikoisteoksesta. Teos on käännetty tanskaksi, saksaksi, espanjaksi, puolaksi, tšekiksi ja liettuaksi. Vuonna 2011 Parkkiselta ilmestyi lastenkirja Miss Milky Ray. Teos on käännetty tanskaksi, saksaksi, englanniksi ja liettuaksi. Vuonna 2013 Parkkinen sai Kalevi Jäntin palkinnon toisesta romaanistaan Galtbystä länteen. Teoksen käännösoikeudet on myyty Saksaan. Parkkisen historiallinen rakkausromaani Säädyllinen ainesosa sijoittuu tapahtumiltaan pääosin 1950-luvun Helsinkiin. Vuonna 2017 ilmestyi Parkkisen toinen lastenkirja, Pikkuveli ja mainio harharetki, joka palkittiin seuraavana vuonna Arvid Lydecken -palkinnolla. Vuonna 2020 Parkkinen julkaisi lastenkirjan Ensio ja päätön tarina. Leena Parkkisen isä on kirjailija Jukka Parkkinen. == Palkinnot ja tunnustukset == * Helsingin Sanomain kirjallisuuspalkinto (2009) * Akateemisen kirjakaupan palkinto (myydyin esikoisteos, 2009) * Laila Hirvisaaren rahaston apuraha (2010) * Kalevi Jäntin palkinto (2013) * Advid Lydecken -palkinto (2018) == Teokset == * * * * *Pikkuveli ja mainio harharetki. Helsinki: Teos, 2017. ISBN 9789518516760, *Ensio ja päätön tarina. Helsinki: Teos, 2020. ISBN 9789523630079. * * Käpykolon väkeä. Syysvieras. Helsinki: Tammi, 2023. ISBN 9789520447199. * Käpykolon väkeä. Yllätysten talvi. Helsinki: Tammi, 2024. ISBN 9789520461898. == Lähteet == == Aiheesta muualla == * Leena Parkkisen haastattelu Ylen Aamun kirja -ohjelmassa Ylen Elävä arkisto. 19.5.2009. * Leena Parkkisen haastattelu Prosak-Proosaklubilla – Kirjastokaista-video * Leena Parkkinen lukee teostaan Sinun jälkeesi, Max Prosak-Proosaklubilla – Kirjastokaista-video Luokka:Suomalaiset kirjailijat Luokka:Kalevi Jäntin palkinnon saajat Luokka:Helsingin Sanomien kirjallisuuspalkinnon saajat Luokka:Vuonna 1979 syntyneet Luokka:Elävät henkilöt
Täby FC

Täby IS (TIS) on ruotsalainen vuonna 1923 perustettu Täbyn suurin urheiluseura. Seurassa on toimintaa jalkapallossa, yleisurheilussa, salibandyssa ja talviurheilussa. Täbyn naisten salibandyjoukkue nousi Superliigaan kaudeksi 2007-2008. Seura on voittanut myös tyttöjunioreiden Ruotsin mestaruuden salibandyssä. ==Joukkue== *02 Laura Mertsalmi *05 Sofie Andersson *06 Klara Johansson *08 Emma Jacobsson *09 Monika Lindqvist *10 Angelica Blom *11 Kajsa Åkerman *12 Susanna Jansson *14 Sandra Svegeboe *15 Moa Hedlund *18 Erika Palmeby *19 Natalie Hansson *20 Therese Näsström *21 Emma Rothoff *22 Sandra Linder *25 Amanda Dahlin *29 Sara Karlsson *30 Sarah Hansén *32 Lisa Nerell *36 Mikaela Hedlund *44 Caroline Filipsson *50 Sanna Rådström *51 Sandra Mattsson *67 Cecilia Fredriksson *77 Fia Ununger *81 Hanna Hanve *88 Sara Bergström *89 Matilda Rotevall *94 Malin Westerlund ==Aiheesta muualla== Täbyn kotisivut Luokka:Elitserienin seurat Luokka:Täbyn kunta
Bolšoi Hatymi

Bolšoi Hatymi (, ) on Tšulmanin kaupunkikuntaan kuuluva kylä Nerjungrin piirissä Sahan tasavallan eteläosassa. Se sijaitsee piirin pohjoisosassa 99 kilometriä Nerjungrista pohjoiseen. Vuonna 1989 kylässä oli noin 1 000 asukasta. Vuonna 2001 asukasluku puolestaan oli 481, vuonna 2007 enää 324. Bolšoi Hatymissä on terveyskeskus, koulu, kauppa ja klubi. == Lähteet == Luokka:Nerjungrin piiri
Moses Sofer

Moses Sofer (; 26. syyskuuta 1762 Frankfurt am Main – 3. lokakuuta 1839 Pressuburg, Unkarin kuningaskunta) oli 1800-luvun merkittävimpiä ortodoksijuutalaisia rabbeja, jota kutsuttiin myös tunnetuimman teoksensa mukaan nimellä Hatam Sofer. Sofer vastusti voimakkaasti reformijuutalaisuutta ja vaikutti rabbina siihen, että Pressburgissa (nykyinen Bratislava) ortodoksijuutalaisuus säilyi voimissaan. Hän perusti Pressburgiin juutalaisen koulun, ješivan, josta tuli Keski-Euroopan vaikutusvaltaisimpia. Koulusta valmistui satoja rabbeja, jotka vaikuttivat myöhemmin Unkarin juutalaisten keskuudessa. Koulu pysyi toiminnassa toiseen maailmansotaan asti, jonka jälkeen se siirrettiin Jerusalemiin. == Lähteet == == Aiheesta muualla == Luokka:Saksalaiset rabbit Luokka:Bratislavan historia Luokka:Vuonna 1762 syntyneet Luokka:Vuonna 1839 kuolleet
Herbet Taylor Ussher

Herbet Taylor Ussher (1836–1880) oli brittiläinen siirtomaahallinnon virkamies ja lintutieteilijä. Ussher toimi Afrikassa Kultarannikon (nykyään Ghana) asiainhoitajana 1867–1872 ja kuvernöörinä kesäkuusta 1879 joulukuun alkuun 1880. Hollantilaisten vuonna 1642 rakentama linnoitus Fort Creve Coer nimettiin hänen kunniakseen Fort Ussheriksi linnoituksen siirtyessä englantilaisten haltuun 4. tammikuuta 1868.Janus Kultarannikolta Ussher komennettiin Tobagon kuvernööriksi vuosiksi 1872–1875.Trinidad ja Tobago Ussher nimesi, yhdessä Richard Bowdler Sharpen kanssa, raitahuuhkajan (Bubo shelleyi) ja punamuurahaispeipon (Parmoptila rubrifrons).ITIS Ussherin kunniaksi on nimetty ghanankalapöllö (Scotopelia ussheri), suomukiitäjä (Telacanthura ussheri) ja pääskysieppo (Muscicapa ussheri).BirdLife Suomi == Lähteet == Luokka:Brittiläiset ornitologit Luokka:Vuonna 1836 syntyneet Luokka:Vuonna 1880 kuolleet
Kierla

Kierla on kylä Salon luoteisosassa Vaskiolla. Kylä sijaitsee hieman erillään Vaskion keskustaajamasta Turilantien varrella. Kierlaan kuuluu myös Marttilan rajalla sijaitseva Heinässuon alue. Kierla sijaitsee Pirttimäen ja Kuusjoen välissä kulkevan Turilantien varrella. Kutakuinkin kaikki kyläalueen tasaiset alueet on muutettu viljelysmaaksi. Kuusjoen rannat ovat niittyä. Joki kiemurtelee paljon Kierlan kohdalla ja siinä sijaitsee matala Kierlankoski. Kylän länsipuolelta jokeen laskee Rautaoja. Kierlan rakennuskanta sijaitsee Turilantien varrella, ja Heinässuon uudemmalla alueella. Heinässuo on peltomaisemaa, jota rikkovat metsäiset mäet ja suoalueet. Vaskionjoen alkulähteet sijaitsevat Heinässuolla. Halikkolainen uudisasutus on levinnyt jokia pitkin syvemmälle sisämaahan ja Kierla on myöhäiskeskiaikainen uudisasutuskylä. Kylässä on ollut 1800-luvulle tultaessa peräti kuusi kantatilaa ja muutamia torppia. Heinässuon alue on asutettu vasta 1940- ja 1950-lukujen aikana. ==Lähteet== *Turun maakuntamuseon SARAKUM-projekti: Halikon kulttuuriympäristö ja arvot Luokka:Halikon kylät
Ha Ji-won

Ha Ji-won (oik. Hae-Rin Jeon; s. 28. helmikuuta 1978, Etelä-Korea) on eteläkorealainen näyttelijä. Hänet tunnetaan muun muassa elokuvista Ditto (2000), Nightmare (2000), Phone (2002), Sex Is Zero (2002), Daddy-Long-Legs (2005) ja Miracle 1 st Street (2007) sekä televisiosarjoista Empress Ki (2013–2014) ja The Time We Were Not in Love (2015). == Aiheesta muualla == * Luokka:Eteläkorealaiset näyttelijät
Erkki Vettenniemi

Erkki Vettenniemi (s. 1966) on suomalainen tietokirjailija, historioitsija ja yhteiskuntatieteiden tohtori. ==Ura== Vettenniemeltä on ilmestynyt useita urheiluaiheisia kirjoja. Piikit ja pillerit – Suoraa puhetta dopingista ilmestyi 2009. Urheiluhistoriasta Vettenniemi on julkaissut tutkimukset Suomalaisen urheilun synty (SKS, 2008), Pohjolan helleenit (SKS, 2007) ja Joutavan juoksun jäljillä (SKS, 2005). Hän on myös toimittanut artikkelikokoelman Piikki lihassa – unelma puhtaasta urheilusta (Akilles, 1998). Vettenniemi on kirjoittanut dopingdekkariksi luonnehditun kirjan Lahden ansa (Into 2012), jossa hän esittää väitteen, että Harri Syväsalmi olisi järjestänyt dopingtestin Lahden MM-hiihdoissa kostoksi lahjusmatkasta saamastaan tuomiosta. Syväsalmi kiistää väitteen jyrkästi.Ari Pusa, ”Lahden kisat olivat ansa”, Helsingin Sanomat 8.2.2012 sivu CB 11Lahden ansa, Intokustannus.fi Vettenniemi haluaisi kieltää termin ”doping” ja puhuu mieluummin ”urheilijoiden lääkehuollosta”. Hän myös vastustaa dopingtestauksia ja dopingin kieltoa. Testaus on hänen mukaansa autoritaarista kontrollointia, urkintaa ja rankaisumekanismi. Hänen mukaansa urheilijoiden oma päätösvalta asiassa on ihmisoikeuskysymys, ja hän pitää itseään ”sorrettujen urheilijoiden äänenä”.Jouni Munukka, Kontrolloidulle dopingille täystyrmäys/ ”Kysymys johtaa harhaan”, Helsingin Sanomat 5.7.2012 sivu A 17 ==Teokset== * Toinen hallitus: Aleksandr Solženitsyn, venäläinen kirjailija. Taifuuni, 1994 * Surviving the Soviet meat grinder: the politics of Finnish Gulag memoirs. Aleksanteri Institute, 2001 * Punaisen terrorin todistajat: Neuvostoliitto suomalaisten leirivankien muistelmissa, Suomalaisen Kirjallisuuden Seura. 2004 * Joutavan juoksun jäljillä: kestävyysjuoksun varhaisvaiheet Suomessa, Erkki Vettenniemi. Suomalaisen Kirjallisuuden Seura, 2005 * Pohjolan helleenit: suomalaisten olympiaurheilujen synty. Suomalaisen Kirjallisuuden Seura, 2007 * Suomalaisen urheilun synty: ravisportti 1800-luvulla ja sen vaikutus ihmiskilpailuihin. Suomalaisen Kirjallisuuden Seura, 2008 * * Lahden ansa. Into, 2012 ISBN 978-952-264-131-1 * Suomalaisen kestävyysjuoksun historia, Suomalaisen Kirjallisuuden Seura, 2014 * Solzenitsyn. Elämä ja eetos. Teos, 2015. ISBN 978-951-851-6 * Suomalainen hiihtodoping. Punssia, pillereitä ja punasoluja. Suomalaisen Kirjallisuuden Seura, 2017. ISBN 978-952-222-850-5 * Suomi terrorin tukikohtana. Suomalaisen Kirjallisuuden Seura, 2019. ISBN 978-951-858-049-5 ===Toimittajana=== * Juoksun hurma ja tuska: suomalaisen kestävyysjuoksun kuva. Kirjayhtymä, 1994 * Piikki lihassa: unelma puhtaasta urheilusta. Akilles, 1998 * Suomalaisia vankileirien saaristossa. Art House, 2002 * Hiihto & häpeä: Lahti 2001 mediaskandaalina. Jyväskylän yliopisto, 2010 * Täpärin voittoni ja muita kirjoituksia. Teos, 2010 (Paavo Nurmi) * Suomalainen vankileiriraportti. Teos, 2011 (Niilo Koljonen) ==Lähteet== == Aiheesta muualla == *Vettenniemi Teoksen kotisivuilla *Vettenniemi Innon sivulla Luokka:Suomalaiset tietokirjailijat Luokka:Vuonna 1966 syntyneet Luokka:Elävät henkilöt